Արքայադուստր Մարգարետ

Արքայադուստր Մարգարետ (Մարգարետ Ռոուզ, անգլ.՝ Margaret Rose,օգոստոսի 21, 1930(1930-08-21)[…], Գլամզ ամրոց - փետրվարի 9, 2002(2002-02-09)[…], Վեստմինստեր, Մեծ Լոնդոն), Մեծ Բրիտանիայի թագավորական ընտանիքի անդամ։
Եղիսաբեթ 2-րդ թագուհու կրտսեր քույրը։


== Կենսագրություն ==
Արքայադուստր Մարգարետը ծնվել է 1930 թվականի օգոստոսի 21-ին Գլեմիս ամրոցում, Շոտլանդիայում։ Նա Ջորջ 6-րդի և Եղիզաբեթ Բոուզ Լայոնի կրտսեր դուստրն էր։ Արքայադուստրը կնքվել է Բուքինգհեմյան պալատի մատուռում։ Նրա կնքահայրը՝ ապագա Էդուարդ 8-րդն էր, նրա հոր ավագ եղբայրը, իսկ կնքամայրը՝ Ինգրիդը, Շվեդիայի ծնյալ արքայադուստրը, մի քանի տարի անց նաև Դանիայի թագուհին։ 1936 թվականին նրա հորեղբայրը՝ Էդուարդ 8-րդը հրժարվեց գահից, և Մարգարետի հայրը դարձավ թագավոր։  Երկրորդ համաշխարհային պատերազմի ժամանակ Մարգարետը մնում է Վինձորի ամրոցում, չնայած Լոնդոնի բազմաթիվ ռմբակոծություններին։
1953 թվականին արքայադուստր Մարգարետը ծանոթացել է կապիտան Պիտեր Տաունսենդի (1914-1995) հետ։ Նա պալատական չէր (Մարգարետի հոր՝ Ջորջ VI-ի օրոք եղել էր թագավորական ախոռապետ), բայց Մեծ Բրիտանիայի Թագավորական ռազմաօդային ուժերի անդամ էր, այդ իսկ պատճառով ընդունվեց թագավորական ընտանիք, և Բուքինգհեմյան պալատ։ Բայց նա ամուսնալուծված էր և երեխաներ ուներ, ինչը անհնարին էր դարձնում արքայադստեր և նրա ամուսնությունը. անգլիկան եկեղեցին և թագավորական ավանդույթներն արգելում են ամուսնությունը բաժանված մարդու հետ։ Թագավորական պալատի օրենքների համաձայն, որպեսզի Արքայադուստր Մարգարետը ամուսնանար կապիտանի հետ, պետք է լրանար նրա 25 տարին և հրաժարվեր իր թագավորական տիտղոսից։ Մի քանի տարի տևած սիրավեպից հետո Մարգարետը հրապարակայնորեն հայտարարել է Պիտերից բաժանվելու մասին «իր երկրի նկատմամբ ունեցած պարտականությունների պատճառով»։
Մարգարետը դարձել էր լրատվամիջոցների թիրախը՝ իր շահեկան դիրքի և թագավորական ընտանիքին ոչ հարիր վարքի պատճառով։ Նրան նկատել են Ջոն Թյորների հետ, որը հետագայում դարձել է Կանադայի վարչապետը։
1960 թվականին արքայադուստրը ամուսնացել է Էնթոնի Արմսթրոնգ Ջոնսոնի (1930—2017) հետ, լուսանկարիչ, ուելսյան փոքր արքայական տոհմի ժառանգորդ, որն արժանացել էր կոմս Սնոուդոն և Լինլիի վիկոնտ տիտղոսներին։
Նրանք ունեցել են երկու երեխա.

Դևիդ Արմսթրոնգ Ջոնս (ծնվ․՝ 1961),  Լինլիի վիկոնտ,  2017 թվականից՝ Սնոուդոնի 2-րդ կոմս
Տիկին Սառա Արմսթրոնգ Ջոնս (ծնվ․՝ 1964)։1978 թվականին կոմս և կոմսուհի Սնոուդոնները բաժանվել են։
Մարգարետին սկանդալային վարքագծի պատճառով անվանել են «Խռովարար արքայադուստր», նա դարձել էր լոնդոնյան ակումբների մշտական հաճախորդը։ 1980-ական թվականներից սկսած նրա մոտ առաջացել են  առողջական լուրջ խնդիրներ։
2002 թվականին Մարգարետը կաթվածից մահացել է։
2005 թվականին թողարկվել է արքայադստեր կյանքի մասին պատմող «Princess Margaret, a Love Story» ֆիլմը։


== Մրցանակներ ==
CI: Հնդկական թագի շքանշանի ընկերակից, 1947 թվականի հունիսի 12
GCVO: Թագավորական Վիկտորյան շքանշանի  Մեծ Խաչի տիկին, 1953
Թագավորական Վիկտորյան շղթա, 1990
Թագավոր Գեորգ 5-րդի թագավորական տան շքանշան
Թագավոր Գեորգ 6-րդի թագավորական տան շքանշան
Ելիզավետա 2-րդի թագավորական տան շքանշան


=== Արտերկրյա պարգևներ ===
Նիդեռլանդական առյուծ շքանշանի մեծ խաչ, 1948
Զնզիբարի ադամանդե աստղի 1 կարգի շքանշան, 1956
Թագի շքանշանի մեծ խաչ (Բելգիա, 1960)
Order of the Crown, Lion and Spear of Toro Kingdom (Уганда, 1965)
Թանկարժեք թագի 1 կարգի շքանշան (Ճապոնիա, 1971)


== Կինեմատոգրաֆիա ==
Կետի մակ Գրատ - «Թագուհին» (Մեծ Բրիտանիա, 2009)
Ռամոնա Մարքիզ - Թագավորի ելույթը (2010)
Բել Պաուլի - Լոնդոնյան արձակուրդներ (Մեծ Բրիտանիա, 2015)
Վանեսա Կիրբի - «Թագ» (ԱՄՆ, Մեծ Բրիտանիա, 2016)
Գարրիետ Ուոլտեր - Պատրիկ Մելրոուզ (հեռուստասերիալ) (ԱՄՆ, Մեծ Բրիտանիա, 2018)
Հելենա Բոնեմ Քարթեր - «Թագ» (ԱՄՆ, Մեծ Բրիտանիա, 2019)։


== Ծանոթագրություններ ==